I går var der møde om de flygtninge, der kan flytte ind i ledige ældreboliger i Kalundborg. Ole Hahn forstår ikke, hvordan flygtningene kan få ældrebolig, når hans mor ikke kan få en plehjemsplads.

- Jeg synes, det er usmageligt, at min gamle syge mor på 96 ikke kan få en plejehjemsplads.

- Især når vi nu hører, at der skal flytte flygtninge ind i lejlighederne i et af kommunen ældrecentre – på grund af øget tilstrømning.

- Var det ikke en ide at bruge pengene på kommunens egne borgere.

I går var der møde på ældrecentrene Åvangen i Svebølle og Vesterlunden i Snertinge om de flygtninge, der kommer til Kalundborg Kommune.

Sådan lyder det fra Ole Hahn i Kalundborg, der gerne vil have fokus på kommunens måde at bruge skattekronerne på. Hans mor på 96 bor nemlig stadig i eget hjem, og vil meget gerne have en plejehjemsplads – nu.

Kan ikke selv skifte ble

I november brækkede hun lårbenshalsen, og har derfor svært ved at komme rundt i hjemmet.

- Hun magter ikke at bruge en rollator, eller en ’talerstol’, og kan kun med besvær og hjælp gå med fast gangstativ på 4 ben.

Vil gerne tale om ældres vilkår

- Hun kan heller ikke klare toiletbesøg, skifte bukseble, skifte stomipose, og selv om hun får besøg af hjemmeplejen 3 gange om dagen og har os børn på 65, 68, 71, og 75 år til at hjælpe sig, vil hun – og vi – gerne have hende på plejehjem.

- Men det er der åbenbart ikke penge til, skriver Ole Hahn, der gerne vil have gang i en debat om ældres vilkår.

Ole Hahn

På tide vi tænker på egne medborgere

Det er han i øvrigt ikke den eneste der vil. På sn.dk skriver Yvonne H f.eks. således i en kommentar til artiklen ’ Nej til at blande flygtninge og ældre’:

- De ældre er oprørte over det,hvad jeg udmærket forstår. Det er på tide, at vi tager os af vore egne medborgere.

Og Ole C er helt enig:

- Kommunen kunne jo bare lade nogle af de ældre borgere, der ønsker at flytte ind få de ledige boliger, med det må de ikke.

- Man skal være både syg og svag, og derfor har de været tomme i lang tid. Men flygtninge hører ikke hjemme på ældrecenter, skriver Ole.

Men hvad mener du? Er det klogt at kommunen placerer flygtninge i ældreboliger?